**MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie

Miestnej rady dňa: 30.11.2020

Miestneho zastupiteľstva: 08.12.2020

**Informatívna správa**

**Správy o výsledkoch a podmienkach výchovno-vzdelávacej činnosti**

**základných a materských škôl za školský rok 2019/2020.**

Predkladá: Návrh obsahuje:

Mgr. Zoltán Pék 1. Návrh uznesenia

starosta 2. Vyjadrenie MiR a komisií

3. Dôvodová správa

3. Informatívna správa

Zodpovedná:

Ing. Mariana Páleníková

prednostka

Spracovala:
PaedDr. Beáta Biksadská

vedúca oddelenia školstva a kultúry

**DECEMBER 2020**

**Vyjadrenie miestnej rady ( zasadnutie dňa 30.11.2020 )**

Miestna rada vzala na vedomie predloženú Informatívnu správu - **Správy o výsledkoch a podmienkach výchovno-vzdelávacej činnosti základných a materských škôl za školský rok 2019/2020.**

**UZNESENIE č. 98 /2020/MR**

**Vyjadrenie komisií**

Komisia finančná, podnikateľských činností a obchodu :

**Materiál nebol prerokovaný**

Komisia sociálnych vecí a zdravotníctva :

**Materiál nebol prerokovaný**

Komisia školstva, kultúry, mládeže a športu :

**Členovia komisie školstva a kultúry odporúčajú navrhovaný materiál: Informatívnu správu Správy o výsledkoch a podmienkach výchovno-vzdelávacej činnosti základných a materských škôl za školský rok 2019/2020 predložiť a prerokovať na MiZ.**

Komisia územného plánu, výstavby, životného prostredia, odpadov a cestného hospodárstva :

**Materiál nebol prerokovaný**

**Návrh uznesenia**

( Na schválenie uznesenia je potrebný súhlas nadpolovičná väčšina prítomných poslancov )

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**berie na vedomie**

Informatívnu správu: **Správy o výsledkoch a podmienkach výchovno-vzdelávacej činnosti základných a materských škôl za školský rok 2019/2020.**

HHhhh

**Dôvodová správa**

Ministerstvo školstva Slovenskej republiky podľa [*§ 14 ods. 5 písm. d) zákona č. 596/2003 Z. z.*](https://www.slov-lex.sk/pravne-predpisy/SK/ZZ/2003/596/#paragraf-14.odsek-5.pismeno-e) o štátnej správe v školstve a školskej samospráve a o zmene a doplnení niektorých zákonov ustanovuje všeobecne záväzným právnym predpisom, Vyhláškou 9/2006 Z.z. Ministerstva školstva Slovenskej republiky zo 16. decembra 2005 podrobnosti o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Správy vypracúvajú školy, združené stredné školy, súčasti škôl, spojené školy a školské zariadenia okrem zariadení školského stravovania.

Správa obsahuje:

1. základné identifikačné údaje o škole,
2. údaje o počte žiakov školy vrátane žiakov so špeciálnymi výchovno-vzdelávacími potrebami alebo údaje o počte detí v školskom zariadení,
3. údaje o počte zapísaných žiakov do prvého ročníka základnej školy; údaje o počtoch a úspešnosti žiakov na prijímacích skúškach a ich následnom prijatí na štúdium na stredné školy,
4. údaje o počte prijatých žiakov do prvého ročníka strednej školy; údaje o počtoch a úspešnosti uchádzačov na prijatie,
5. údaje o výsledkoch hodnotenia a klasifikácie žiakov podľa poskytovaného stupňa vzdelania,
6. zoznam študijných odborov a učebných odborov a ich zameraní, v ktorých škola zabezpečuje výchovu a vzdelávanie, zoznam uplatňovaných učebných plánov,
7. údaje o počte zamestnancov a plnení kvalifikačného predpokladu pedagogických zamestnancov školy,
8. údaje o ďalšom vzdelávaní pedagogických zamestnancov školy,
9. údaje o aktivitách a prezentácii školy na verejnosti,
10. údaje o projektoch, do ktorých je škola zapojená,
11. údaje o výsledkoch inšpekčnej činnosti vykonanej Štátnou školskou inšpekciou v škole,
12. údaje o priestorových a materiálno-technických podmienkach školy,
13. údaje o finančnom a hmotnom zabezpečení výchovno-vzdelávacej činnosti školy,
14. cieľ, ktorý si škola určila v koncepčnom zámere rozvoja školy na príslušný školský rok, a vyhodnotenie jeho plnenia,
15. oblasti, v ktorých škola dosahuje dobré výsledky, a oblasti, v ktorých sú nedostatky a treba úroveň výchovy a vzdelávania zlepšiť vrátane návrhov opatrení,
16. výsledky úspešnosti školy pri príprave na výkon povolania a uplatnenie žiakov na pracovnom trhu alebo ich úspešnosť prijímania na ďalšie štúdium.

Správu za predchádzajúci školský rok predkladá riaditeľ školy po jej prerokovaní v pedagogickej rade príslušnému orgánu školskej samosprávy do 15. októbra príslušného kalendárneho roka a na schválenie zriaďovateľovi do 31. októbra príslušného roka. Riaditeľ školy správu zverejní v škole na obvyklom mieste a na internetovej stránke školy, ak je zriadená, najneskôr do 31. decembra.

**Informatívna správa**

**Správy o výsledkoch a podmienkach výchovno-vzdelávacej činnosti**

**základných a materských škôl za školský rok 2019/2020.**

V školskom roku 2019/2020 sa výchovno-vzdelávací proces uskutočňoval v základných a materských školách. Základné a materské školy v zriaďovateľskej pôsobnosti mestskej časti:

*Základná škola, Bieloruská č. 1, 821 06 Bratislava* <https://zsbieloruska.edupage.org/>

*Základná škola, Biskupická 21, 821 06 Bratislava* <https://zsbiskupicka.sk/>

*Základná škola, Podzáhradná ul. č. 51, 821 07 Bratislava* <https://zspodzaba.edupage.org/>

*Základná škola s materskou školou s vyučovacím jazykom maďarským, Alapiskola és Óvoda, Vetvárska 7, 821 06 Bratislava* <https://zsvetvarba.edupage.org/>

*Materská škola Estónska 3, 821 06* <http://www.estonacik.sk/estonska-3>

*(s elokovanými pracoviskami na Estónskej 7 a Podzáhradnej 1)*

*Materská škola Linzbothova 18, 821 06 Bratislava* <https://www.ms-linzbothova.sk/>

*(s elokovanými pracoviskami na Latorickej 2 a Dudvážskej 4)*

Materská škola – Óvoda, Komárovská 58, 821 06 Bratislava <https://www.mskomarovska.sk/>

Materské a základné školy vypracovali Správu o výsledkoch a podmienkach výchovno-vzdelávacej činnosti. Prioritným východiskom pre riaditeľov škôl pri vypracovaní správy je vyhláška o štruktúre

a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.

Ďalšími podkladmi je plán práce školy, výkazy o základnej a materskej škole, vyhodnotenie plánov práce jednotlivých metodických združení a predmetových komisií, vypracovaná koncepcia škôl, informácie o činnosti rady školy, údaje o projektoch, vyhodnotenie všetkých aktivít, podujatí počas školského roka a údaje o finančnom a hmotnom zabezpečení školy.

Prílohou k správe je ,,Správa o VVČ škôl od 13.3. 2020 do 30.06. 2020´´. Od 13. marca 2020 do 30. júna 2020 prebiehalo v škole vyučovanie mimoriadnym spôsobom v súlade s nariadeniami hlavného hygienika a Ministerstva školstva, vedy, výskumu a športu, následne v súlade s rozhodnutiami zriaďovateľa, riaditeľa školy a internými rozhodnutiami. O spôsobe vyučovania, metódach, formách a hodnotení informuje škola v tejto správe.

Správu za školský rok 2019/2020 predložil riaditeľ školy po jej prerokovaní v pedagogickej rade orgánu školskej samosprávy: príslušnej rade školy pri základnej alebo materskej škole a na schválenie zriaďovateľovi.

Správy škôl zverejní riaditeľ na internetovej stránke v súlade s platnou legislatívou.